མཇལ་འཕྲད་གནང་སྐབས་ཞི་ཅིན་ཕེན་གྱིས་གསུངས་རྒྱུར།ཙུང་ཐུང་ཨོ་ལང་ཏི་ཡིས་ཟླ་བཅུ་གཅིག་པའི་ཟླ་སྟོད་ལ་ཀྲུང་གོར་རྒྱལ་དོན་འཚམས་འདྲི་ཐེངས་གཉིས་ལ་བྱས་པ་དང་།ང་ཚོས་མཉམ་དུ་ཀྲུང་གོ་དང་ཧྥ་རན་སིའི་མགོ་གཙོའི་ནམ་ཟླའི་འགྱུར་ལྡོག་ཐད་ནས་མཉམ་འབྲེལ་གསལ་སྒྲོག་སྤེལ་ནས།རྒྱལ་ཁབ་གཉིས་ཀྱི་འབྲེལ་བ་སྔར་ལས་བཟང་ཞིང་མགྱོགས་པའི་སྒོ་ནས་འཕེལ་རྒྱས་སུ་འགྲོ་བར་སྐུལ་འདེད་གཏོང་བའི་ཐད་ནས་ཐུན་མོང་གི་ལྟ་ཚུལ་གསར་བ་གང་མང་བྱུང་།ཀྲུང་གོ་ཕྱོགས་ཀྱིས་ཉིས་སྟོང་བཅུ་དྲུག་ལོའི་རྒྱལ་ཁབ་ཉི་ཤུའི་སྡེ་ཚོགས་ཀྱི་མགོ་ཁྲིད་པའི་མཐོ་རིམ་གྲོས་ཚོགས་གཙོ་སྒྲུབ་བྱེད་ངེས་ཡིན་པས།ཧྥ་རན་སི་ཕྱོགས་དང་འབྲེལ་འདྲིས་དམ་པོ་བྱས་ཏེ་མཐོ་རིམ་གྲོས་ཚོགས་བདེ་བླག་ངང་འཚོགས་པར་སྐུལ་འདེད་གཏོང་བར་མ་ཟད།འཛམ་གླིང་ཡོངས་ཀྱི་དཔལ་འབྱོར་བཅོས་སྐྱོང་གནད་དོན་ཐད་ནས་འཐབ་ཇུས་རང་བཞིན་གྱི་མཐུན་སྦྱོར་དང་མཉམ་ལས་བྱེད་པར་ཤུགས་སྣོན་འདོད་ཡོད་ཟེར།